钦定古今图书集成/明伦汇编/氏族典/第040卷 > 《凌迪知万姓统谱》 > 庞籍
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞籍

按《宋史庞籍传》：“籍字醇之，单州武成人。及进士第，为
黄州司理参军，知州夏竦以为有宰相器，调开封府
兵曹参军，知府薛奎荐为法曹，迁大理寺丞，知襄邑
县，预修《天圣编敕》，为刑部详覆官，擢群牧判官。久之，
出知秀州，召为殿中侍御史。孔道辅曰：‘言事官多觊
望宰相意，独庞醇之，天子御史也’。为开封府判官，坐”
言“宫禁事不得实，罢为广南东路转运使。又坐降太
常博士、知临江军。寻复官，徙福建转运使。”景祐三年，
为侍御史，改刑部员外郎、知杂事，判大理寺，进天章
阁待制。元昊反，为陕西体量安抚使，坐降知汝州，徙
同州，就除陕西都转运使，进龙图阁直学士、知延州，
俄兼鄜延都总管、经略安抚、缘边招“讨使。”明年，换左
谏议大夫。元昊既臣，召为枢密副使，改参知政事，拜
工部侍郎、枢密使，迁户部，拜同中书门下平章事、昭
文馆大学士、监修国史。以韩绛言，罢知郓州。居数月加观文殿大学士，拜昭德军节度使、知永兴军，改并
州。复为观文殿大学士、户部侍郎、知青州。迁尚书左
丞，不拜，徙定州。召还京师，上章告老。寻以太子太保
致仕，封颍国公。薨，年七十六。赠司空，加侍中，谥《庄敏》。